***Priloga II k izjavi o (ne)obstoju nasprotja interesov***

**OBVESTILO PO 13. IN 14. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV V OKVIRU PRIDOBIVANA IN PREVERJANJA IZJAV O (NE)OBSTOJU NASPROTJA INTERESOV**

Obveščamo vas, da *[naziv subjekta / upravljavec]* za namene zaščite finančnih interesov Evropske Unije kot upravljavec obdeluje osebne podatke udeležencev (tiste osebe, ki se morajo v primeru ukrepov financiranih iz Mehanizma za okrevanje in odpornost in s tem povezanih vseh postopkov dodeljevanja sredstev in javnega naročanja vzdržati vsakršnega dejanja, ki bi lahko povzročilo nasprotje njihovih interesov z interesi EU[[1]](#footnote-1); v nadaljevanju: udeleženci). Z osebnimi podatki ravnamo na podlagi in v skladu z veljavnimi predpisi s področja varstva osebnih podatkov, s področja delovnih razmerij javnih uslužbencev, s področja integritete in preprečevanja korupcije, javno naročniških predpisov in drugih veljavnih predpisov oziroma na podlagi in v skladu s privolitvijo posameznika.

Namen tega obvestila je seznanitev udeležencev z vsemi informacijami za uresničevanje pravic posameznika, na katerega se nanašajo osebni podatki in ki jih kot upravljavec za zgoraj navedene namene obdeluje *[subjekt]* skladno s Splošno uredbo o varstvu podatkov in Zakonom o varstvu osebnih podatkov – ZVOP-2. V nadaljevanju vas obveščamo o kontaktih upravljavca osebnih podatkov in pooblaščene osebe za varstvo osebnih podatkov, vrstah osebnih podatkov, ki se obdelujejo, namenih, za katere se podatki obdelujejo, pravnih podlagah za njihovo zbiranje in obdelavo, o uporabnikih osebnih podatkov, posredovanju osebnih podatkov tretjim osebam in v tretje države, o času hrambe posameznih vrst osebnih podatkov in ukrepih varovanja.

**Kontaktne informacije**

Upravljavec osebnih podatkov:      ; tel. št.:      ; e-pošta:      .

Pooblaščena oseba za varstvo osebnih podatkov:      ; tel. št.:      ; e-pošta:      .

**Namen obdelave osebnih podatkov:**

Podatke udeležencev obdelujemo za namen zaščite finančnih interesov Evropske Unije. V skladu z 22. čl. Uredbe (EU) 2021/241 morajo države členice zagotoviti, da je uporaba sredstev v zvezi z ukrepi, ki jih podpira Mehanizem za okrevanje in odpornost, skladna z veljavnim pravom Unije in nacionalnim pravom, zlasti v zvezi s preprečevanjem, odkrivanjem in odpravljanjem goljufij, korupcije in nasprotij interesov. 61. člen Uredbe (EU, Euratom) 2024/2509 ureja institut nasprotja interesov ter predpisuje preprečevanje vsakršnih dejanj, ki bi lahko povzročila nasprotje interesov z interesi Unije, s sprejemom ustreznih ukrepov.

**Pravna podlaga in vrste osebnih podatkov:**

Na podlagi zakona (točka (c) prvega odstavka 6. člena Splošne uredbe o varstvu podatkov): v skladu z 22. čl. Uredbe (EU) 2021/241 morajo države členice zagotoviti, da je uporaba sredstev v zvezi z ukrepi, ki jih podpira Mehanizem za okrevanje in odpornost, skladna z veljavnim pravom Unije in nacionalnim pravom, zlasti v zvezi s preprečevanjem, odkrivanjem in odpravljanjem goljufij, korupcije in nasprotij interesov. 61. člen Uredbe (EU, Euratom) 2024/2509 ureja institut nasprotja interesov ter predpisuje preprečevanje vsakršnih dejanj, ki bi lahko povzročila nasprotje interesov z interesi Unije. Predvideva tudi sprejem ustreznih ukrepov, da se prepreči pojav nasprotja interesov pri nalogah in odpravijo situacije, ki bi se lahko objektivno dojemale kot nasprotje interesov. Nasprotje interesov je urejeno tudi v Zakonu o integriteti in preprečevanju korupcije (čl. 37 – 40. idr.) ter v Zakonu o javnih uslužbencih (100. čl.). Pri postopkih javnega naročanja se smiselno uporabijo tudi določbe ZJN-3. Izvor podatkov so tudi javno dostopne podatkovne zbirke, evidence oz. spletna orodja (npr. Ebonitete, GVIN, AJPES ...). Državam članicam je na voljo tudi celovit in interoperabilen sistem obveščanja in spremljanja Evropske komisije, vključno z enotnim orodjem za podatkovno rudarjenje in oceno tveganja za dostop do ustreznih podatkov in njihovo analizo (v skladu z 22. členom (4. odst.) Uredbe (EU) 2021/241 in 36. čl. Uredbe (EU, Euratom) 2024/2509). **S tem v zvezi se obdelujejo naslednje vrste osebnih podatkov:** ime in priimek, datum rojstva udeležencev.

**Kategorije uporabnikov osebnih podatkov:**

Dostop do vaših osebnih podatkov bo omogočen tistim zaposlenim, ki so vključeni v postopke preverjanj oziroma revizij postopkov sklenitev neposrednih pogodb oziroma postopkov javnih naročil ter postopkov evidenčnih naročil, ki so financirani s sredstvi Mehanizma za okrevanje in odpornost. V primeru morebitne pritožbe, ugovora oziroma podobnih postopkov so vaši osebni podatki lahko posredovani pristojnim organom (Komisija za preprečevanje korupcije, Informacijski pooblaščenec, Državna revizijska komisija, ipd.) oz. v primeru tožbe na pristojno sodišče.

**Informacije o prenosih osebnih podatkov v tretjo državo ali mednarodno organizacijo:**Osebni podatki se ne prenašajo v tretje države ali mednarodno organizacijo, razen v primeru morebitne revizije oziroma preverjanj mednarodne organizacije (Evropska komisija, Evropsko računsko sodišče, ipd.).

**Obdobje hrambe osebnih podatkov:**

Podatki se hranijo največ 5 let od zaključka izvajanja. V primeru teka sodnega postopka ali postopka pred Evropsko komisijo v zvezi z revizijami, nadzorom in vračili sredstev se lahko rok izbrisa podatkov, vezanih na posamezen postopek, podaljša do zaključka tega postopka.

**Opis zavarovanja osebnih podatkov**

Dostop do osebnih podatkov imajo le pooblaščeni zaposleni. Dostop do prostorov, kjer se nahajajo nosilci osebnih podatkov, je mogoč le v rednem delovnem času, izven tega časa pa samo na podlagi dovoljenja vodje organizacijske enote. Prostori so zaklenjeni. Nosilci osebnih podatkov se ne smejo puščati na odprtih površinah pisarniške opreme ali drugih mestih, kjer so dostopni nepooblaščenim osebam. Nosilci osebnih podatkov, ki se ne nahajajo v zaklenjenih prostorih, se nahajajo v protipožarno in protivlomno zaščitenih omarah *[ustrezno smiselno dopolniti]*.

Dostop do sistemske in aplikativne programske opreme imajo javni uslužbenci, razporejeni v službo, pristojno za informacijsko tehnologijo oziroma pravne ali fizične osebe, ki v skladu s pogodbo sklenjeno v skladu z *[internim aktom o zavarovanju osebnih podatkov na organu (ustrezno smiselno dopolniti)].* opravljajo dogovorjene storitve.

Dostop do osebnih podatkov preko aplikativne programske opreme se varuje s sistemom gesel za avtorizacijo in identifikacijo uporabnikov in kvalificiranim digitalnim potrdilom. Zaposleni, ki obdelujejo osebne podatke, morajo imeti z gesli zavarovan dostop do delovno postaje ter do dokumentnega sistema, ki se uporablja za hrambo prijavne dokumentacije. Zaklenjene morajo biti tudi datoteke, ki vsebujejo občutljive osebne podatke *[ustrezno smiselno dopolniti]*.

*[Navedba organa]* ne uporablja avtomatizirane obdelave osebnih podatkov v smislu 22. člena Splošne uredbe o varstvu podatkov (GDPR).

**Pravice posameznikov**

S pisno zahtevo poslano na naslov *[organ]* ali e-naslov pooblaščene osebe za varstvo osebnih podatkov lahko uveljavljate pravice, ki izhajajo iz Splošne uredbe o varstvu podatkov in jih upravljavec zagotavlja v zvezi z obdelovanjem navedenih osebnih podatkov:

1. pravico do informiranja in seznanitve z lastnimi osebnimi podatki,
2. pravico do popravka,
3. pravico do omejitve obdelave,
4. pravico do prenosljivosti podatkov,
5. pravico do ugovora in vložitve pritožbe v zvezi z obdelavo osebnih podatkov.

Pravica do izbrisa se v tem primeru ne uporablja, saj gre za obdelavo osebnih podatkov na podlagi zakona.

Posameznik, na katerega se nanašajo osebni podatki, ima pravico vložiti pritožbo neposredno pri Informacijskem pooblaščencu RS (**Dunajska cesta 22, 1000 Ljubljana, Telefon:** 01 230 97 30**; e-pošta:**gp.ip@ip-rs.si), če meni, da obdelava osebnih podatkov v zvezi z njim krši slovenske predpise ali predpise EU na področju varstva osebnih podatkov.

1. V primerih dodeljevanja sredstev in javnega naročanja gre lahko npr. za osebe: imenovane v komisije za dodeljevanje sredstev oziroma, ki vodijo postopek javnega naročanja ali pa jih naročniki imenujejo v strokovne komisije za oddajo javnega naročila; ki pripravljajo, odločajo, potrjujejo in predlagajo vsebino delov ali celotne razpisne ali tehnične dokumentacije; ki na kateri koli stopnji odločajo v postopku dodeljevanja sredstev ali javnega naročanja; ki ocenjujejo in potrjujejo vloge ali ponudbe oziroma predlagajo izbor vlog za sofinanciranje ali ponudnika(e); ki sodelujejo v prej navedenih postopkih dodeljevanja sredstev ali postopkih javnega naročanja in niso v delovnem razmerju pri organu, ki dodeljuje sredstva ali naročniku (npr. zunanji člani komisij, sveta, delovnih skupin ali drugih primerljivih teles, kadar ti opravljajo javne naloge oziroma naloge iz delovnega področja subjekta javnega sektorja). [↑](#footnote-ref-1)